2015. gada 8. decembrī Noteikumi Nr. 691

Rīgā (prot. Nr. 66  20. §)

**Grozījumi Ministru kabineta 2008. gada 22. decembra noteikumos Nr. 1093 "Noteikumi par zvērinātu advokātu vecākā atlīdzības un atlīdzināmo izdevumu noteikšanas kārtību un apmēriem"**

Izdoti saskaņā ar

Latvijas Republikas Advokatūras likuma

[12. panta](http://likumi.lv/ta/id/59283-latvijas-republikas-advokaturas-likums#p12) trešo daļu

1. Izdarīt Ministru kabineta 2008. gada 22. decembra noteikumos Nr. 1093 "Noteikumi par zvērinātu advokātu vecākā atlīdzības un atlīdzināmo izdevumu noteikšanas kārtību un apmēriem" (Latvijas Vēstnesis, 2008, 202. nr.; 2009, 137. nr.; 2011, 99. nr.; 2013, 173. nr.) šādus grozījumus:

1.1. izteikt 4. punktu šādā redakcijā:

"4. Atlīdzības bāzi nosaka, ņemot par pamatu šajos noteikumos noteiktajā kārtībā iesniegtajā Latvijas Zvērinātu advokātu padomes (turpmāk – padome) statistikas pārskatā norādīto vidējo Kriminālprocesa likumā noteiktajā kārtībā saņemto un caurskatīto procesa virzītāju pieprasījumu (turpmāk – procesa virzītāju pieprasījums) skaitu iepriekšējos trijos kalendāra gados, nostrādāto darba dienu skaitu un vienā darba dienā saņemto pieprasījumu (to skaitu noapaļojot) apstrādei patērējamo stundu skaitu, piemērojot darba samaksas stundas likmi. Darba samaksas stundas likmi iegūst, dalot attiecīgajā gadā Centrālās statistikas pārvaldes oficiālajā statistikas paziņojumā publicēto valstī sabiedriskajā sektorā strādājošā iepriekšējo triju gadu mēneša vidējo bruto darba samaksu ar vidējo darba stundu skaitu mēnesī.";

1.2. aizstāt 5. punktā skaitli "109,56" ar skaitli "125,31";

1.3. aizstāt 6. punktā skaitli "92,49" ar skaitli "100,15";

1.4. izteikt 1. pielikumu šādā redakcijā:

"1. pielikums
Ministru kabineta
2008. gada 22. decembra

noteikumiem Nr. 1093

**Tiesu darbības teritorijas zvērinātu advokātu vecākā darba apjoma grupas atbilstoši Kriminālprocesa likumā noteiktajā kārtībā saņemto un caurskatīto procesa virzītāju pieprasījumu skaitam kalendāra gadā un grupu koeficienti**

|  |  |  |
| --- | --- | --- |
| Grupa | Procesa virzītāju pieprasījumu skaits gadā | Grupas koeficients |
| 1 | līdz 250 | 1 |
| 2 | 251–500 | 1,25 |
| 3 | 501–750 | 1,5 |
| 4 | 751–1000 | 1,75 |
| 5 | 1001 un vairāk | 2" |

2. Noteikumi stājas spēkā 2016. gada 1. janvārī.

Ministru prezidente Laimdota Straujuma Laimdota Straujuma

Tieslietu ministrs Dzintars Rasnačs Dzintars Rasnačs